চৈত্রের শুরুতেই সূয্যিমামার চোখরাঙানি, জেলায় জেলায় তাপপ্রবাহের পূর্বাভাস

কলকাতা: চৈত্রের শুরুতেই রাজ্য জুড়ে তীব্র তাপপ্রবাহ (West Bengal Weather Update)। শুষ্ক গরমে অস্বস্তি চরমে। আলিপুর আবহাত্তয়া দফতর জানিয়েছে, রাজ্যের উপর দিয়ে বয়ে চলেছে পশ্চিম এবং উত্তর-পশ্চিম দিক থেকে আসা শুষ্ক বায়ু। বিশেষত, দক্ষিণবঙ্গের ওপর দিয়ে বইবার কারণেই তাপপ্রবাহের পরিস্থিতি তৈরি হয়েছে (Weather Update)।

রঙের উৎসব তীব্র গরমের অস্বস্তির মধ্যেই পালিত হয়েছে রাজ্যে। চৈত্রের শুরুতেই তাপমাত্রা ৩৫ ডিগ্রি পেরিয়েছে। গরমকাল পড়তে না পড়তেই এই পরিস্থিতিতে তাপের চোখরাঙানি অপেক্ষা করছে বলাই বাহুল্য।

আরও পড়ুন: তালিকা যাচাইয়ের কাঠামো আর দায়িত্ব দিতে বৈঠকে অভিষেক

রাজ্যের কোথায় কোথায় তাপপ্রবাহের পরিস্থিতি?

শনিবার থেকেই রাজ্যে পারদ চড়তে থাকবে। তাপপ্রবাহের পরিস্থিতি তৈরি হবে দক্ষিণবঙ্গের জেলাগুলিতে। তালিকায় রয়েছে বাঁকুড়া, ঝাড়গ্রাম, পশ্চিম মেদিনীপুর, পশ্চিম বর্ধমান, এবং বীরভূম। শনি ও রবিবার দুই জেলাতেই রয়েছে তাপপ্রবাহের পূর্বাভাস। বাদ যাবে না কলকাতাও।

হাওয়া অফিস জানিয়েছে, ১৭ তারিখ দক্ষিণবঙ্গের সব জেলায় তাপপ্রবাহের পরিস্থিতি। সেইসঙ্গে আর্দ্রতাজনিত অস্বস্তিকর গরম থাকবে দুই ২৪ পরগনা, কলকাতা, হাওড়া, হুগলি, পূর্ব বর্ধমান, পূর্ব মেদিনীপুর, পুরুলিয়া, মুর্শিদাবাদ ও নদিয়ায়।

উত্তরবঙ্গে জারি বৃষ্টিপাত

উত্তরবঙ্গের পাঁচ জেলায় দার্জিলিং, কালিম্পং, আলিপুরদুয়ার, জলপাইগুড়ি ও কোচবিহারে বজ্রবিদ্যুৎ-সহ হালকা বৃষ্টির পূর্বাভাস। শনিবার দার্জিলিং ও কালিম্পংয়ে হালকা থেকে মাঝারি বৃষ্টিপাতের পূর্বাভাস। ১৬ মার্চ দার্জিলিং, কালিম্পং, আলিপুরদুয়ারে হালকা বৃষ্টির সম্ভাবনা থাকছে। বৃষ্টির কারণে আবহাওয়া থাকবে মনোরম। ১৭, ১৮, ১৯ মার্চ রাজ্যের কোনও জেলাতেই বৃষ্টিপাতের সম্ভবনা নেই। শুষ্ক আবহাওয়া থাকবে রাজ্যজুড়ে। ফলে রাজ্যজুড়ে অস্বস্তিকর গরম থাকবে।

কলকাতায় কেমন থাকবে আবহাওয়া?

শুক্রবার কলকাতা ও আশপাশের অঞ্চলে সর্বোচ্চ তাপমাত্রা ছিল ৩৪.৫ ডিগ্রির বেশি। সর্বনিম্ন তাপমাত্রা ছিল ২৬.৮ ডিগ্রি, স্বাভাবিকের চেয়ে যা ৪.২ ডিগ্রি বেশি। বাতাসে আপেক্ষিক আর্দ্রতার পরিমাণ ছিল সর্বোচ্চ ৯৪ শতাংশ, সর্বনিম্ন ৪০ শতাংশ। শনিবার দিনভর আকাশ পরিষ্কার ও সর্বোচ্চ এবং সর্বনিম্ন তাপমাত্রা ৩৫ ডিগ্রি ও ২৭ ডিগ্রির আশেপাশে থাকবে ৷

দেখুন আরও খবর:

&